Sanger Fredi Nest ernstig siekFredi Nest (Foto: Facebook) JONGSTE: Fredi Nest het op 3 Julie 2015 sy stryd teen kanker verloor. Klik hier om meer te lees. Ons innige meegevoel aan sy familie, naasbestaandes, vriende en ondersteuners. – Red Die bekende sanger Fredi Nest is in ŉ baie ernstige toestand in ŉ hospitaal in Pretoria. “Hy is opgeneem nadat hy vermoedelik ŉ beroerte gehad het,” het ŉ betroubare bron aan Maroela Media bevestig. “ŉ Skandering het egter bevestig dat hy ŉ gewas op die brein het.” Die persoon, wat anoniem wil bly, het aan Maroela Media gesê Fredi ontvang behandeling en hulle bly positief dat hy sal herstel. “Hy het ŉ baie goeie KKNK gehad en hy was blakend gesond,” het die bron bygevoeg. “Hy was een van die suksesvolste kunstenaars by die fees en het baie goeie CD-verkope gehad.” Sy vrou Sylvia en hul kinders is by hom in die hospitaal. Lees die opvolgberig hier.